Nepal (nep. trl. "Nepāl", přijynto we 2007 roku nowa tymčasowo kōnstytucyjo niy wprowadzo do kraju dugij formy miana) – dymokratyčno republika federalno we Azyji Pouedniowyj, we środkowyj tajli Himalajōw, graničōnca na pōunocy s Chinōma a na pouedniu, wschodzie we zachodzie s Indjōma; bez dostympu do mořa. Přez 80% placu pokrywajōm sam gōry ô střednij wysokości ōng. 6000 m n.p.m. Pouedniowo tajla kraju zajmujōm wyžyny a teryny pagōrkowate pokryte džōnglōm, a pōunocny kraj Niiziny Hindustańskij (tzw. Teraj). Na pōunocy rozćōngo sie gōuwny uańcuch Himalajōw (Himalaje Wysoke) s nojwyžšym ščytym świata, Čōmolōngmōm (Moōnt Everest) – 8850 m n.p.m. a siedmiōma inkšymi ôśmiotysiynčnikōma. W środkowyj tajli kraju ležōm Himalaje Moue ô střednij wysokości 2400–4300 m n.p.m. s ličnymi kotlinōma (Dolina Katmandu je wśrōd nich nojwiynkšo).